Pekan Bangar

Pekan Bangar ialah pekan bagi Daerah Temburong, Brunei. Ia merupakan pusat pentadbiran bagi daerah tersebut. Pekan Bangar secara rasmi merupakan salah satu sub-pembahagian peringkat kampung di bawah Mukim Bangar. Ia mempunyai dua kawasan poskod iaitu Pekan Bangar Lama dan Pekan Bangar Baru dengan poskod-poskod PA1151 dan PA1351.

Kemudahan 
Pekan Bangar ialah terletaknya kemudahan-kemudahan utama bagi Daerah Temburong. Ini termasuk:
 Bangunan Jabatan-Jabatan Kerajaan, antara lain menempatkan Jabatan Daerah Temburong, iaitu jabatan kerajaan yang mentadbir Daerah Temburong, serta Pejabat Pos Bangar, satu-satunya pejabat pos di daerah tersebut
 Hospital Pengiran Isteri Hajjah Mariam, satu-satunya hospital di Daerah Temburong
 Masjid Utama Mohammad Salleh, masjid utama atau tumpuan bagi Daerah Temburong
 Sekolah Menengah Sultan Hassan, satu-satunya sekolah menengah di Daerah Temburong
 Terminal Perahu Pekan Bangar, jeti bagi pengangkutan perahu tambang secara langsung ke Bandar Seri Begawan

Rujukan 

Daerah Temburong
Bangar
Bangar